liečba aterómu na koži
Dobrý deň. Mám na hlave aterom, ktorý je zväčšený, červený, zapálený a veľmi bolestivý. Na kožnom mi dali antibiotiká a Zineryt. Môžem si to potrieť aj ichtyolovou masťou, alebo použiť nejaký obklad z byliniek, prípadne niečo iné, čo by mi pomohlo stiahnuť zápal? Ďakujem
Dobrý deň,
ďakujeme za Vašu otázku.
V prípade liečby, ktorá bola indikovaná lekárom, je potrebné zhodnotiť jej celkovú efektivitu. Užívanie ďalších prípravkov, ktoré majú vplyv na liečbu aterómu, by mohlo skresliť výsledok liečby. Z tohto dôvodu sa samovoľné pozmieňanie terapie neodporúča bez konzultácie s lekárom.
Navyše liek Ichtoxyl obsahuje liečivo ichtamol, ktorý môže zvýšiť účinok niektorých kožných liekov. Preto nie je vhodné nanášať Ichtoxyl na rovnaké miesto ako iné lokálne lieky.
Prajem pekný zvyšok dňa.
S pozdravom
PharmDr. Patrícia Čečková